Diari Oficial de la Generalitat Valenciana


Sumari del DOGV 4297, del 22-07-2002 (2002/7891)

RESOLUCIÓ de 5 de juliol de 2002, de la Direcció General d'Ordenació i Innovació Educativa i Política Lingüística, per la qual es fa pública la relació de cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria, autoritzats per esta Direcció General, així com la relació de persones que hi han resultat aptes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4297

Data del DOGV
:   22-07-2002

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2002/7891


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 5 de juliol de 2002, de la Direcció General d'Ordenació i Innovació Educativa i Política Lingüística, per la qual es fa pública la relació de cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria, autoritzats per esta Direcció General, així com la relació de persones que hi han resultat aptes. [2002/X7891]
  
L'Orde del Ministeri d'Educació i Ciència d'11 de gener de 1996, Boletín Oficial del Estado del 23 de gener, per la qual s'homologuen, entre altres, cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria, establix en la seua disposició sexta que les Comunitats Autònomes, que es troben en ple exercici de les seues competències educatives, publicaran en els seus respectius diaris oficials la relació de cursos autoritzats a l'empara d'eixa orde, les entitats organitzadores d'estos, així com la relació de persones que han resultat aptes.
  
Pel Servici de Formació del Professorat de la Direcció General d'Ordenació i Innovació Educativa i Política Lingüística:
  
1r. Es constatà que diverses sol·licituds d'entitats complien els requisits establits en la Resolució d'esta Direcció General de 5 de novembre de 1996, Diari Oficial de la Generalitat Valenciana del 23 de desembre, per la qual s'establix el procediment per a autoritzar a determinades entitats a convocar cursos d'especialització per al professorat d'Educació Infantil, Educació Primària, Educació Especial i del primer cicle d'Educació Secundària Obligatòria,
  
2n. Es formulà, quan corresponia, proposta de resolució estimatòria d'allò que s'havia sol·licitat.
  
Com a conseqüència de les propostes al·ludides, s'emeté la resolució d'autorització que es resumix en l'Annex I.
  
Una vegada conclosos els cursos autoritzats i comprovats les dades facilitades per les entitats convocants, resolc:
  
Únic
  
Fer pública la llista dels professionals que figuren en l'Annex II i que han obtingut la qualificació d'apta o apte en els cursos d'especialització convocats basant-se en la Resolució d'esta Direcció General de 5 de novembre de 1996, Diari Oficial de la Generalitat Valenciana del 23 de desembre, abans mencionada i en la resolució d'autorització que consta en l'Annex I.
  
Contra la present resolució, que no esgota la via administrativa, es podrà presentar recurs ordinari davant la Conselleria de Cultura i Educació en el termini d'un mes des de la seua notificació, sobre la base d'allò que s'ha establit en l'article 114 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú. No obstant això, podrà presentar-se qualsevol altre recurs que s'estime oportú.